burgasdotpro/wikipedia huggingface dataset:
Kawasaki Ki-60

Kawasaki Ki-60 (z jap. キ60) malo byť jednomiestne stíhacie a stíhacie-bombardovacie lietadlo pre účely Letectva Japonskej cisárskej armády. Boli ale postavené len tri prototypy, a keďže išlo o neperspektívny stroj; prednosť sa dalo lietadlu Kawasaki Ki-61 Hien. 
Vznik a vývoj.
Vo februári 1940 získala Kawasaki objednávky na stavbu prototypov dvoch stíhacích lietadiel, vybavených radovými leteckými motormi – rýchleho čisto stíhacieho lietadla Ki-60 a viacúčelového stíhacieho lietadla Ki-61 s odlišným krídlom. Obidva typy veľmi podobnej koncepcie zaznamenali v konštrukčnej línii japonských stíhacích lietadiel istý prelom, lebo tieto aerodynamicky čisto tvarované stroje mohli vďaka menšiemu čelnému odporu niesť silnejšiu výzbroj než doteraz vyrábané typy. V apríli 1940 získali Japonci v Nemecku licenčné práva na výrobu radového leteckého dvanásťvalca DB 601A a priviezli si nielen výrobnú dokumentáciu, ale aj niekoľko vzorových exemplárov, z ktorých tri boli inštalované do prototypov Ki-60. Na licenčnú výrobu nemeckých motorov sa pripravoval závod Kawasaki v Akaši, odkiaľ bol prvý exemplár v Japonsku vyrobeného motoru Ha-40 odovzdaný ku skúškam v júli roku 1941. Ešte pred koncom roku túto leteckú jednotku so vzletovým výkonom 876 kW (1 191 k) prijalo armádne letectvo ako armádny letecký motor typ 2.
Stíhacie lietadlo Ki-60 malo byť rýchle a vyzbrojené kanónmi a veľkokalibrovými guľometmi, malo aj rýchlo stúpať, platilo za to ale nedostatočným doletom a obratnosťou. Vývojový tím viedol Takeo Doi so svojím asistentom Šinom Ówadom, všetci sa však dočkali nie príliš priaznivých referencií skúšobných pilotov, zalietavajúcich prvý prototyp Ki-60 od marca 1941. Pilotom predovšetkým vadila vysoká pristávacia rýchlosť, vyplývajúca z vysokého plošného zaťaženia presahujúceho 170 kg/m² a nikoho nenadchla ani maximálna rýchlosť 550 km/hod, ktorá sa nezhodovala s výpočtami konštruktérov. 
Zlepšené výkony boli očakávané u druhého a tretieho prototypu so zväčšeným krídlom, upraveným krytom motora a so zásahmi do konštrukcie smerujúcimi k odľahčeniu stroja. Zatiaľ čo prvý a druhý prototypy boli vyzbrojené dvoma guľometmi Ho-103 kalibru 12,7 mm uloženými nad motorom a dvoma kanónmi Mauser MG 151 kalibru 20 mm v krídlach, tretí prototyp niesol namiesto dvoch krídlových kanónov dva guľomety Ho-103. Ovládateľnosť a maximálna rýchlosť druhého a tretieho prototypu sa síce zmenili k lepšiemu, i tak bol ďalší vývoj Ki-60 na konci roku 1941 zrušený v prospech súčasne vyvíjaného typu Ki-61.
Zdroje.
SCHMID, Jaroslav. "Stíhací a bombardovací letadla Japonska" - 1. díl. 2. vyd. Plzeň: Fraus, 1998. ISBN 80-7238-041-9
Monokryštál

Monokryštál je makroskopický kryštál so zanedbateľnými poruchami kryštálovej štruktúry.
V polovodičovej technike sa rozoznávajú dva typy monokryštálov:
Základnou podmienkou vzniku monokryštálu je riadenie premeny taveniny takým spôsobom, aby sa celá kryštalizácia uskutočnila z jedného zárodku. To sa dosahuje priložením rovinného povrchu zárodku nepatrne nižšej teploty než je rovnovážna teplota kryštalizácie, čo má za následok zníženie teploty kvapalnej fázy v okolí styčnej plochy, a tým splnenie termodynamickej podmienky rastu kryštálu. Rýchlosť rastu sleduje rýchlosť posuvu medzifázového rozhrania a tá je zasa daná veľkosťou podchladenia.
Na splnenie podmienky vzniku kvalitného monokryštálu, ktorou je planárny rast, je nevyhnutné, aby nebolo podchladenie veľké. Z toho vyplýva, že bežná rýchlosť rastu kvalitného monokryštálu je rádovo milimetre za hodinu. Na zabezpečenie toku tepla z kvapalnej fázy do kryštálu musí byť trvalo zabezpečený teplotný gradient na medzifázovom rozhraní, preto je nutné teplo riadeným spôsobom odvádzať. Je tiež nutné, aby sa vznikajúci kryštál posúval smerom od taveniny, alebo aby sa posúval teplotný gradient v opačnom smere. Kryštálová orientácia materského zárodku priamo určuje orientáciu rastúceho kryštálu.
Leonidas Drosis

Leonidas Drosis (gr. "Λεωνίδας Δρόσης"; * 1834, Nafplio, Grécko† 6. december 1882, Neapol, Taliansko), bol grécky sochár, jeden z najznámejších sochárov 19. storočia.
Životopis.
Narodil sa v meste Nafplio na Peloponéze, vyrastal v Aténach, kde tiež študoval sochárstvo. Jeho diela boli inšpirované klasickým starogréckym sochárstvom. Ako žiak vytvoril sochy generála Miaulisa a gréckeho kráľa Othóna. Precestoval veľkú časť Európy, nakoniec sa usadil v Ríme, kde aj tvoril. 
Vytvoril známe mramorové sochy, bohyňu Artemis, hrdinu Achilla, spisovateľku Sapfó a Alexandra Veľkého. Neskôr sa vrátil do Atén. Žil v dobe, kedy sa začala masívna výstavba Atén. Hlavné aténske námestie, Syntagma, obohatil o sochu bohyne Atény a sediacich filozofov Sokrata a Platóna, obe sochy sú z mramoru. Iné sochy z tohto obdobia predstavujú boha Apolóna, alegóriu slobodnej Hellady, histórie, myšlienky a námorníctva.
Neskôr sa vrátil do Talianska, kde v Neapole zomrel.
Oliver Bašovský

Oliver Bašovský (* 28. december 1930, Pečeňady – † 28. jún 2003, Bratislava) bol slovenský humánny (hlavne sídelný) a regionálny geograf a vysokoškolský pedagóg.
Životopis.
Po maturite na gymnáziu v Piešťanoch študoval na geologicko-geografickej fakulte a Prírodovedeckej fakulte UK pedagogický smer biológia-geológia-zemepis (1950-1954). Po skončení štúdia pracoval ako štátny úradník na Povereníctve školstva. V roku 1960 nastúpil na UK v Bratislave ako odborný asistent. V Prahe absolvoval externé ašpirantské štúdium u prof. RNDr. Jaromíra Korčáka, DrSc., na Karlovej univerzite (1965). 
Ešte pred príchodom na fakultu externe vypomáhal pri niektorých kurzoch z regionálnej geografie socialistických krajín. Postupne sa habilitoval a aj inauguroval a stal sa univerzitným profesorom. Bol viacnásobným prodekanom Prírodovedeckej fakulte UK. V roku 1974 spolu s prof. M. Luknišom založili tretiu geografickú katedru, Katedru regionálnej geografie, na ktorú prešiel aj s časťou spolupracovníkov z Katedry ekonomickej geografie. Vedeckým zameraním sa profiloval najmä ako sídelný geograf.
Je pochovaný v Bratislave na Cintoríne Vrakuňa.
47 (číslo)

47 (slovom štyridsaťsedem) je číslo, ktoré nasleduje za číslom 46 a predchádza číslu 48.
Vo vede.
Matematika.
Štyridsaťsedem je okrem iného aj:
V populárnej kultúre.
Existuje tzv. spoločnosť 47, ktorá vznikla z hnutia založeného na Pomona College, Kalifornia, USA, a ktorá rozširuje myšlienku, že 47 je najčastejšie sa vyskytujúce náhodné číslo v prírode. Pôvod tohto hnutia spočíva v udalosti z roku 1964, keď profesor Donald Bentley dokázal, že všetky čísla sú rovné 47 – tento dôkaz samozrejme nie je matematicky správny, mal slúžiť len ako ilustračný príklad pri vysvetlovaní podstaty matematických dôkazov.
Podobný kult ako u čísla 47 existuje aj pri čísle 42, ktoré je podľa knihy Stopárov sprievodca galaxiou spisovateľa Douglasa Adamsa odpoveďou na základnú otázku života, vesmíru a vôbec.
Mokoš

Mokoš alebo Mokoša je bohyňa slovanskej mytológie. Patrónka ženskosti, plodnosti, manželstva, zrodenia, domova.
Katedrála Notre-Dame (Rouen)

Katedrála Notre Dame, celým názvom "Cathédrale Notre-Dame de l'Assomption" (tj. "Katedrála Nanebovzatia Panny Márie") je katolícka gotická katedrála vo francúzskom meste Rouen. Je sídlom rouenského arcibiskupa, ktorý je zároveň prímasom Normandie.
Popis.
Pôvodná gotická stavba bola dokončená v roku 1506. Z rovnakého obdobia pochádza aj priľahlý arcibiskupský palác a ďalšie budovy. Rovnako ako väčšina veľkých stavieb normanskej gotiky, katedrála má taktiež vysokú vežu nad krížením. Drevená špička pokrytá olovom v renesančnom slohu, ktorá vežu zakončovala, bola zničená požiarom po úderu bleskom v roku 1822. V rokoch 1825-1876 bola nahradená liatinovou konštrukciou dosahujúcou výšku 151 metrov. Tým sa katedrála Notre Dame v Rouene stala najvyššou stavbou vo Francúzsku a do roku 1880, kedy bola dokončená katedrála sv. Petra v Kolíne nad Rýnom (157 metrov), aj najvyššou na svete. Taktiež čo sa týka šírky západného priečelia (61,60 metrov) drží tunajšia katedrála francúzsky rekord. Poslednú čiastočnú rekonštrukciu a reštaurovanie mala stavba v rokoch 1944-1956.
Katedrálu preslávil Claude Monet svojím cyklom 28 obrazov dnes roztrúsených po celom svete.
Stavba se nachádza v chránenej zóne mesta. Katedrála, ktorej súčásťou je aj kláštor a budovy kapituly, je od roku 1862 chránená ako historická pamiatka. Arcibiskupstvo, najmä palác Estouteville je chránené od roku 1909.
Zoznam juhoamerických dinosaurov

Zoznam rodových mien nelietavých dinosaurov, ktorých fosílie boli objavené na území Južnej Ameriky.
Centraco

Centraco (Centre nucléaire de traitement et de conditionnement) je francúzska továreň na likvidáciu rádioaktívneho odpadu, ktorú prevádzkuje SOCODEI, dcérska spoločnosť Électricité de France. Nachádza sa v meste Codolet, na ploche 11 ha. Továreň je súčasťou areálu Site nucléaire de Marcoule.
Apponyiho školské zákony

Apponyiho (školské) zákony/Aponiho (školské) zákony alebo (najmä v Maďarsku a najmä pre článok 27) Lex Apponyi sú články 26 a 27 uhorského zákonníka z roku 1907 (teda CORPUS IURIS 1907:XXVI.tc. a 1907:XXVII.tc.; panovník oba podpísal 2. júna 1907). Sú pomenované podľa ministra školstva Alberta Apponyiho, ktorý ich vypracoval a predložil uhorskému snemu na schválenie. Článok 26 sa týkal štátnych ľudových škôl, článok 27 obecných a cirkevných ľudových škôl. Hlavným cieľom zákona bola intenzifikácia rečovej aj duchovnej maďarizácie nemaďarských žiakov, zabezpečenie pôsobenia učiteľov v duchu veľkomaďarskej štátnej idey ich hmotnou stimuláciou a tvrdými kárnymi opatreniami. Na Slovensku sa v dôsledku zákona na tzv. maďarsko-slovenských školách mala slovenčine venovať jedna hodina týždenne, inak mala byť vyučovacím jazykom maďarčina. Zároveň počet maďarsko-slovenských ľudových škôl na Slovensku klesal na úkor maďarských škôl: zo 437 tzv. maďarsko-slovenských škôl v roku 1907 na 276 tzv. maďarsko-slovenských škôl v roku 1918.
Semenovod

Semenovod je párový kanálik, ktorým sa dozreté spermie dostávajú zo semenníkov, cez nadsemenníky a prostatu (predstojnú žľazu) do močovej rúry. Jeho obojstranná nepriechodnosť je jednou z príčin mužskej neplodnosti.
Majstrovstvá Európy vo volejbale

Majstrovstvá Európy vo volejbale je najvyššie európske podujatie národných družstiev vo volejbale, ktoré organizuje Európska volejbalová konfederácia (CEV). Jeho história siaha do roku 1948, kedy sa v Taliansku konal prvý turnaj majstrovstiev Európy mužov. Rok na to sa v Česko-Slovensku konali prvé majstrovstvá Európy žien. Od roku 1975 prebiehajú s 2-ročnou periodicitou.
Majstrovstvá Európy neslúžia ako kvalifikácia európskych družstiev na majstrovstvá sveta či olympijské hry, čo je v opozícii oproti ostatným kolektívnym športom. Slúžia však ako kvalifikácia európskych družstiev na Svetový pohár a Pohár majstrov.
Boys (Summertime Love)

"Boys (Summertime Love)" je pieseň Sabriny Salernovej z albumu "Sabrina". Singel bol úspešný v mnoho krajinách sveta ako Španielsko, Taliansko, Francúzsko, Švajčiarsko. Singel bol vydaný v roku 1987 v Baby Records.
Zoznam najväčších hitov v roku 1972 (USA)

Toto sú piesne, ktoré v jednotlivých týždňoch roku 1972 skončili v rebríčku "Billboard" Hot 100 na prvom mieste.
Filipínska kampaň

Filipínska kampaň môže byť:
Melanie Safka

Melanie Anne Safka-Schekeryk (* 3. február 1947, Queens, New York, USA † 23. január 2024) bola americká speváčka-skladateľka, známa tiež ako Melanie. Preslávila sa vďaka hitom ako "Brand New Key" a "Lay Down (Candles in the Rain)". V piatok 15. augusta 1969 účinkovala na festivale Woodstock.
Bitka o Charkov

Bitka o Charkov môže byť rad ozbrojených stretnutí počas druhej svetovej vojny:
Zoznam najväčších hitov v roku 1973 (USA)

Toto sú piesne, ktoré v jednotlivých týždňoch roku 1973 skončili v rebríčku "Billboard Hot 100"' na prvom mieste.
Eddie Kendricks

Eddie Kendricks (* 17. december 1939 – † 5. október 1992) bol americký spevák a skladateľ. Kedysi bol členom doo-wopovej kapely The Temptations (sú slávni vďaka piesni "My Girl"). Je známy vďaka number-one piesní "Keep On Truckin'".
Diskografia.
Albumy.
ako Eddie Kendricks
Tony Orlando and Dawn

Tony Orlando and Dawn je názov americkej popovej skupiny, ktorá sa preslávila vďaka piesňam ako "Candida", "Knock Three Times", "Tie a Yellow Ribbon Round the Ole Oak Tree" a "He Don't Love You (LIke I Love You)". 
Skupinu viedol Tony Orlando (vlastným menom Michael Anthony Orlando Cassavitis). Orlando sa narodil v roku 1944.
Tie a Yellow Ribbon Round the Ole Oak Tree

"Tie a Yellow Ribbon Round the Ole Oak Tree" je pieseň skupiny Tony Orlando and Dawn, napísaná Irwin Levinom a L. Russell Brownom. Pieseň bola produkovaná Hank Medressom a Dave Appellom. "Tie a Yellow Ribbon Round the Ole Oak Tree" bol medzinárodny hit.
Candida (album)

Candida je debutový album americkej popovej skupiny Tony Orlando and Dawn, publikované v roku 1970. Album bol vydaný hudobným vydavateľstvom Razor &amp; Tie. Produkcie sa ujal Hank Medress, Hank Medress, Phil Margo, Mitch Margo a Jay Siegel.
Candida

Candida môže byť:
Peroxid bárnatý

Peroxid bárnatý (BaO2, O-Ba-O) je binárna zlúčenina bária a kyslíka. Zlúčenina obsahuje peroxidovú skupinu O22-, kde sú atómy kyslíka viazané navzájom a každý potom na atóm bária. V tuhej fáze má zlúčenina rovnakú štruktúru ako karbid vápenatý, CaC2.
Použitie.
Táto sivobiela látka patrí medzi najrozšírenejšie anorganické peroxidy. Je silným oxidačným činidlom. Používa sa ako bielidlo, tiež v ohňostrojoch ako oxidant, kde navyše poskytuje živú zelenú farbu, podobne ako iné zlúčeniny bária.
Výroba.
Peroxid bárnatý vzniká zvratnou absorpciou kyslíka, oxidom bárnatým. Kyslík sa uvoľňuje späť pri teplotách nad 500°C.
Táto reakcia je základom (dnes už prekonaným) Brinovým procesom separácie kyslíka z atmosféry. Iné oxidy, napríklad oxid sodný Na2O, sa správajú podobne.
Reakcia.
Peroxid bárnatý je možné pomocou kyseliny sírovej previesť na peroxid vodíka:
Nerozpustný síran bárnatý sa zo zmesi odfiltruje.
Diabol (náboženstvo)

Diabol (z latinčiny &lt; z gréckeho diabolos = ohovárač, rúhač) má tieto hlavné významy:
Charlie a továreň na čokoládu

Charlie a továreň na čokoládu môže byť:
Národný park Talampaya

Národný park Talampaya () je národný park, ktorý sa nachádza v stredovýchodnej časti argentínskej provincie La Rioja. Prvé chránené územie v tejto oblasti vzniklo v roku 1975. Účelom bola ochrana paleontologických a archeologických nálezísk. Národný park vznikol v roku 1997 a v roku 2000 sa stal súčasťou Svetového dedičstva UNESCO.
Rozloha parku je vo výške približne Národný park slúži na ochranu významných geologických útvarov z obdobia triasu ako aj priľahlého územia a bioty.
Park sa nachádza v údolí medzi západným pohorím Cerro Los Colorados a východným Sierra de Sañagasta. Územie sa nachádza v púštnej oblasti a vzniklo vodnou eróziou a pôsobením vetra. Teploty v tejto oblasti majú široký rozsah s prudkými letnými dažďami a silným jesenným vetrom.
V národnom parku sa nachádzajú:
Ford Fiesta

Ford Fiesta je malý automobil vyrábaný automobilkou Ford od roku 1976. Najnovší model je vo svojej 6. generácii vyrábaný v Európe, Južnej i Severnej Amerike, Južnej Afrike, Thajsku a Indii. Hlavnými konkurentmi modelu sú na európskom trhu automobily Škoda Fabia, Volkswagen Polo, Peugeot 208, Opel Corsa a Renault Clio.
Fiesta MK I. (1976-1982).
Prvá Fiesta zišla z výrobných pásov v roku 1976 a bola vyrábaná len v 3-dverovej verzii. Poháňal ju motor „Ford Kent“ typu „Valencia“, pomenovaný podľa továrne Fordu v meste Almussafes vo Valencii, kde sa Fiesta vyrábala. Produkcia prebiehala i v závodoch v Londýne a v nemeckom Kolíne nad Rýnom a Saarlouis.
Fiesta MK II. (1983-1989).
Druhá generácia sa vyrábala od roku 1983 do roku 1989, rovnako len v 3-dverovom prevedení.
Fiesta MK III. (1989-1997).
Ford v tretej generácii ponúkol Fiestu i v 5-dverovej verzii. Model bol vyrábaný medzi rokmi 1989 a 1997, no posledné dva roky (po predstavení 4. generácie) bola predávaná ako Ford Fiesta Classic. 
Fiesta MK IV. (1995-2002).
Štvrtá generácia sa vyrábala v rokoch 1995 – 2002, pričom v roku 1999 podstúpila facelift. Najvýraznejšie zmeny boli na nových predných svetlách, mriežke chladiča a prednom nárazníku. Niekedy sa faceliftovaná verzia (1998-2002) uvádza ako samostatná - V. generácia, čím sa zvyšuje ich celkový počet na 7. Vozidlo bolo predávané tiež pod označením Mazda 121.
Fiesta MK V. (2002-2008).
V poradí piata generácia Fiesty bola vyrábaná od roku 2002 do roku 2008. Aj táto verzia podstúpila facelift a v roku 2005 boli zmenené opäť najmä predné časti - predné a zadné svetlá a mriežka chladiča.
Fiesta MK VI. (2008 – dodnes).
Ford Fiesta šiestej generácie (kódové označenie b299) je prvý malý automobil značky, navrhnutý v duchu kinetického dizajnu podľa konceptu Verve a tiež prvý model automobilky, vyvinutý systémom globálneho produktového vývoja GPDS (Ford Global Product Development System) podľa vízie „One Ford“ (jeden Ford), s ktorou prišiel generálny riaditeľ Ford Motor Company Alan Mulally.
Fiesta najnovšej generácie sa predáva vo verziách Ambiente, Trend, Ghia, ECOnetic, Sport/Zetec a Titanium. Samozrejmosťou je dostupnosť širokej ponuky doplnkovej výbavy a sád Sport, Free, Comfort, City a Winter.
Od roku 2010 sa Fiesta vyrába v Nemecku, Španielsku, Mexiku, Thajsku a Číne, aby sa mohla predávať po celom svete.
Majstrovstvá Európy vo volejbale žien 2011

Majstrovstvá Európy vo volejbale žien 2011 boli 27. majstrovstvá Európy vo volejbale žien. Bolo to najvyššie kontinentálne podujatie LEN vo volejbale žien v roku 2011, ktoré sa konalo za účasti 16 tímov. Konalo sa od 23. septembra18. októbra 2011 v štyroch mestách v Taliansku a Srbsku: Monza, Busto Arsizio, Belehrad a Zrenjanin. Po druhýkrát sa tak ME konali v dvoch hostiteľských štátoch, keď predtým to bolo v 2007 v Belgicku a Luxembursku.
Konečné poradie.
Pozn: Obaja finalisti postupili na Svetový pohár 2011 a prvých 5 tímov (okrem Nemecka, ktoré bolo spoluorganizátorom) postúpilo priamo na ME 2013.
Kostol Panny Márie (Stralsund)

Kostol Panny Márie (nem. "Marienkirche") je veľký luteránsky kostol, nachádzajúci sa v nemeckom meste Stralsund.
Bol postavený pred rokom 1298 v gotickom slohu a je príkladom tehlovej gotiky, ktorá v tom čase prevládala v severonemeckej architektúre. Veža bola v rokoch 1549 až 1647 s výškou 151 m najvyššou stavbou na svete.
Zvonica sa zrútila v roku 1382 a bola zrekonštruovaná v roku 1478. V roku 1495 bola veža pri búrke poškodená, ale bola neskôr prestavaná s väčšou výškou. Veža bola po poškodení bleskom v roku 1647 barokovo prestavaná do dnešnej podoby. Dnes je 104 m vysoká.
Celok (geomorfológia)

Celok je jednotka šiestej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Nadradenou jednotkou je oblasť, podradenou podcelok.
Na tejto úrovni sa objavuje väčšina zemepisných názvov, ktoré bežne chápeme ako jedno pohorie.
Príklady: Tatry, Malá Fatra, Poľana.
Geomorfologické členenie

Geomorfologické členenie povrchu Zeme je systematické a hierarchické usporiadanie geomorfologických celkov (pohoria, vrchoviny, nížiny) na základe ich geomorfologickej príbuznosti a blízkosti. Je to druh fyzickogeografického členenia povrchu Zeme.
Vodítkom pri zoskupovaní príbuzných celkov je do značnej miery spoločná geologická minulosť, no prihliada sa aj ku geografickým faktorom. Príkladom môže byť oblasť Českej vysočiny, ktorá patrí do sústavy pohorí, ktorých vznik začal hercýnskym vrásnením a je preto na základe geologických hľadísk vedená oddelene od horstiev Alpsko-himalájskej sústavy. 
Geomorfológovia z rôznych štátov majú odlišný pohľad na množstvo a druh úrovní, do ktorých by sa geomorfologické celky toho-ktorého štátu mali členiť. Tieto systémy sú do určitej miery vzájomne kompatibilné, no nikdy nie úplne. Môžeme tak hovoriť o de facto štandardnom členení povrchu, navrhnutom tak, aby bolo možné podľa neho rozčleniť celý povrch Zeme.
Slovenské (čiastočne aj české) členenie používa nasledujúce taxonomické úrovne:
Kostol svätého Mikuláša (Hamburg)

Kostol sv. Mikuláša () je zrúcanina kostola v Hamburgu. Je to druhá najvyššia budova v meste.
História.
Pri založení osady Nikolai a prístavu na rieke Alster asi v 12. storočí bola postavená kaplnka sv. Mikuláša, patróna námorníkov. Od tej doby sa neustále rozširovala, až do dnešnej podoby.
Kostol bol zbombardovaný v 28. júla 1943 a reštaurovaný v roku 1990.
Nový kostol.
V roku 1951 bol na ulici Harvestehuder Weg v Hamburgu bol bostavený nový kostol sv. Mikuláša.
Oblasť (geomorfológia)

Oblasť alebo zastarano podsústava je jednotka piatej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Nadradenou jednotkou je subprovincia, podradenou celok.
Oblasť je geologicky aj orograficky jednotnejšia ako subprovincia. Stále ide väčšinou o územie, rozlohou presahujúce jedno pohorie. Do rovnakej oblasti spadá tak hlavná horská skupina, ako aj k nej priliehajúce podhorie. 
Príklady: Slovenské rudohorie, Slovenské stredohorie, Podunajská nížina.
Subprovincia (geomorfológia)

Subprovincia alebo zastarano sústava je jednotka štvrtej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Nadradenou jednotkou je provincia, podradenou oblasť.
Subprovincia v orografii zodpovedá územiu, na ktorom dominuje jedno alebo viac hlavných pohorí, no patrí sem aj ich podhorie a menšie susedné horské celky, obvykle s príbuznou geologickou stavbou. Niektoré subprovincie sa priamo stotožňujú s orografickými celkami.
Príklady: Vonkajšie Západné Karpaty, Vnútorné Západné Karpaty, Veľká dunajská kotlina.
Provincia (geomorfológia)

Provincia je jednotka tretej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Nadradenou jednotkou je podsústava, podradenou subprovincia.
Provincia je opäť vymedzená viac geologicky, než orograficky a odpovedá štrukturno-tektonickej jednotke nižšieho rádu.
Príklady na území Slovenska: Západné Karpaty, Východné Karpaty, Východopanónska panva a Západopanónska panva
Podsústava (geomorfológia)

Podsústava alebo subsystém je jednotka druhej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Nadradenou jednotkou je sústava, podradenou provincia.
Podsústavu tvorí rozsiahlejšie horstvo alebo nížina, na rozdiel od geomorfologickej sústavy je tak vymedzenie viac orografické ako geologické. Podsústava zodpovedá orografickému komplexu základnej štruktúrno-tektonickej jednotky.
Príklady: Alpy, Karpaty, Panónska panva.
Sústava (geomorfológia)

Sústava alebo systém je jednotka najvyššej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Podradenou jednotkou je podsústava.
Systém zaberá rozsiahlu oblasť, ktorej horniny sa dostali na povrch v jednom geologickom období. Je to najvyššia geomorfologická jednotka a odpovedá základnej štruktúrno-tektonickej jednotke. 
Príklady: Alpsko-himalájska sústava, Hercýnska sústava.
Nero (hudobná skupina)

Nero je britská elektronická skupina, ktorej členmi sú Daniel Stephens, Joe Ray a vokalistka Alana Watson. V auguste 2011 vydala svoj debutový štúdiový album "Welcome Reality", ktorý dosiahol 1. miesto v britskom rebríčku UK Albums Chart. Ich singel „Promises“ získal zlatú platňu v USA. dňa 10. februára 2013 vyhrala skupina Nero cenu Grammy za svoj remix svojej skladby „Promises“ spoločne s americkým DJom Skrillexom. V roku 2010 boli nominovaní do zoznamu "Sound of 2011" (zoznam bol zostavený BBC). 
Dňa 23. apríla 2013 vydala skupina skladbu „Into the Past“ a svoj druhý album plánuje vydať v roku 2014.
Ďalšia tvorba.
Skupina Nero skomponovala orchestrálny počin známy ako "The Dubstep Symphony" (neskôr oficiálne ako "Symphony 2808"). Skupina ho nahrala spoločne s orchestrom BBC Philharmonic Orchestra v spojení s Joem Duddellom dňa 6. júna 2011.
Podcelok (geomorfológia)

Podcelok je jednotka siedmej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Nadradenou jednotkou je celok, podradenou oddiel. 
Príklady: Šípska Fatra, Nitrické vrchy, Západné Tatry
Okrsok (geomorfológia)

Okrsok je jednotka ôsmej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje v Česku. Nadradenou jednotkou je podcelok, podradenou podokrsok.
Podokrsok (geomorfológia)

Podokrsok je jednotka deviatej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje v Česku. Nadradenou jednotkou je okrsok, podradenou časť.
Časť (geomorfológia)

Časť je jednotka ôsmej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Nadradenou jednotkou je pododdiel alebo rovno podcelok. Zvyčajne sa vyznačuje zvláštnymi znakmi, ktoré ju odlišujú od okolitého reliéfu vyššej jednotky.
Príklady: Vestenická brána (celok Strážovské vrchy, podcelok Nitrické vrchy), Lúčanské Veterné hole (celok Malá Fatra, podcelok Lúčanská Fatra), Kráľova hoľa (celok Nízke Tatry, podcelok Kráľovohoľské Tatry)
Cheryl Lynnová

Cheryl Lynnová je americká R&amp;B a soulová speváčka, ktorá sa preslávila vďaka hitom ako "Got to Be Real", "Shake It Up Tonight" a "Encore". Spievala aj v piesni "Georgy Porgy" od Toto.
Grigorij Alexandrovič Poťomkin

Knieža Grigorij Alexandrovič Poťomkin-Tavričeski (v slovenčine často nepresne Potemkin; * 11. október 1739 – † 16. október 1791) bol ruský vojvodca, štátnik, šľachtic a obľúbenec Kataríny II.
Kataríninu priazeň si získal za pomoc pri jej prevrate v 1762 a neskôr vynikol ako vojvodca v rusko-tureckej vojne (1768 – 1774). Stal sa Kataríninim milencom. Po ochladení vzťahov ostal jej doživotným priateľom a obľúbeným štátnikom. Získal viaceré tituly, medzi nimi napríklad princ rímsko-nemeckej ríše alebo princ ruskej ríše. Bol veľkoadmirálom aj veliteľom pozemných vojsk. Medzi jeho úspechy patrí napríklad pripojenie Krymu (1783) a víťazstvo v rusko-tureckej vojne (1787 – 1792).
V roku 1774 sa Poťomkin stal guvernér-generálom nových južných provincií. Bol absolútnym vládcom a kolonizoval stepi severne od Čierneho mora, pričom sa kontroverzne zaobchádzal s miestnymi Kozákmi. Založil mestá Cherson, Mykolajiv, Sevastopoľ a Jekaterinoslav (dnes Dnipro). Prístavy v Čiernom mori sa stali domovom pre jeho novú flotilu. Jeho vláda na juhu sa spája s termínom „Potemkinova dedina“ (potemkinovská dedina) – prevažne fiktívny spôsob ako ľsťou zapôsobiť, napríklad postavením falošných fasád na úkor skutočných. Poťomkin bol známy pre svoju lásku k ženám, hazard a bohatstvo. Dohliadal na výstavbu viacerých historicky významných budov. Storočie po jeho smrti bola po ňom pomenovaná bojová loď "Poťomkin", ktorá zohrala významnú úlohu v prvej ruskej revolúcii a bola námetom pre nemý film Krížnik Potemkin.
Toto (hudobná skupina)

Toto je americká soft rocková aj hard rocková hudobná skupina, pochádzajúca z Kalifornie. Medzi ich najväčšie hity patria skladby „Africa“, „Hold the Line“, „Rosanna“, „I’ll Be Over You“ či „Georgy Porgy“.
Infekcia enteroinvazívnymi Escherichia coli

Infekcia enteroinvazívnymi Escherichia coli je príčinou nebezpečných hnačiek s prímesou hlienu a krvi, spojených s vysokou horúčkou. Enteroinvazívne kmene E.coli sa mechanizmom účinku podobajú šigelám – prenikajú dovnútra buniek, množia sa v nich a následne ich ničia. Infekcia sa preto podobá bacilovej červienke (dyzentérii).
Liečba je antibiotická a symptomatická, s dôrazom na stabilizáciu vnútorného prostredia (rehydratácia).
Stacey Q

Stacey Lynn Swain (* 30. november 1958, Fullerton, Kalifornia, Spojené štáty), známa predovšetkým ako Stacey Q, je americká popová speváčka, skladateľka, tanečníčka a herečka. Preslávila sa hitmi ako "Two of Hearts" či "We Connect".
Poťomkin

Poťomkin (; často nepresne prepisované ako Potemkin) je príslušník ruského šľachtického rodu Poťomkinovcov:
Zoznam najväčších hitov v roku 1974 (USA)

Toto sú piesne, ktoré v jednotlivých týždňoch roku 1974 skončili v rebríčku "Billboard" Hot 100 na prvom mieste.
Zoznam najväčších hitov v roku 1975 (USA)

Toto sú piesne, ktoré v jednotlivých týždňoch roku 1975 skončili v rebríčku "Billboard" Hot 100 na prvom mieste.
Zoznam najväčších hitov v roku 1976 (USA)

Toto sú piesne, ktoré v jednotlivých týždňoch roku 1976 skončili v rebríčku "Billboard" Hot 100 na prvom mieste.
Zoznam najväčších hitov v roku 1977 (USA)

Toto sú piesne, ktoré v jednotlivých týždňoch roku 1977 skončili v rebríčku "Billboard" Hot 100 na prvom mieste.
Zoznam najväčších hitov v roku 1978 (USA)

Toto sú piesne, ktoré v jednotlivých týždňoch roku 1978 skončili v rebríčku "Billboard" Hot 100 na prvom mieste.
Majstrovstvá Európy v basketbale mužov

Majstrovstvá Európy v basketbale mužov alebo Eurobasket je najvyššie európske podujatie národných družstiev v basketbale, ktoré riadi Európska basketbalová federácia (FIBA Europe). Jeho história siaha do roku 1935, čo tvorí z ME v basketbale najstaršie európske vrcholné podujatie v kolektívnych športoch, kedy sa vo Švajčiarsku konal prvý turnaj majstrovstiev Európy mužov. Od roku 1947 do 2017 prebiehalo nepretržite s 2-ročnou periodicitou, od tohto roku sa prešlo na 4-ročný cyklus. 
Majstrovstvá Európy do roku 2015 slúžili zároveň ako kvalifikácia európskych družstiev na majstrovstvá sveta či Letné olympijské hry. Od roku 2017 túto úlohu prebrala špeciálne na to určená kontinentálna kvalifikácia.
A Taste of Honey (hudobná skupina)

A Taste of Honey je americká hudobná skupina, založená v roku 1971 v Los Angeles, v štáte Kaliforna. Skupinu viedol Perry Kibble a Donald Ray Johnson. V skupine aktívne pôsobila Hazel Payneová (gitara) a Janice-Marie Johnsonová (basgitara).
Sú známi vďaka piesni "Boogie Oogie Oogie".
A Taste of Honey

A Taste of Honey môže byť:
Walking on Sunshine (Rockers Revenge)

"Walking on Sunshine" je pieseň štúdiovej kapely Rockers Revenge. Singel bol vydaný v roku 1982 v Streetwise Records. "Walking on Sunshine" bol úspešný v Hot Dance Club Play rebríčku, kde v roku 1982 obsadil prvú pozíciu.
Jozef Martinka

Prof. RNDr. PhDr. Jozef („Jožo“) Martinka (* 15. február 1893, Prievidza † 1974, Bratislava) bol slovenský geograf (najmä historický geograf) a jazykovedec, stredoškolský a vysokoškolský pedagóg. Jeden z predstaviteľov staršej generácie slovenských geografov a prírodovedcov. Ním publikované práce zasahovali najmä do historickej a sídelnej geografie, hydrografie, ale aj antropológie, jazykovedy a geológie. Zameriaval sa na problematiku geografického a botanického názvoslovia a onomastiku.
Životopis.
V roku 1912 absolvoval vysokoškolské štúdium na Filozofickej fakulte Univerzity v Budapešti. Tam obhájil aj doktorát z geografie, geológie a antropológie. Po štúdiu pôsobil v rokoch 1916-1938 ako stredoškolský profesor na gymnáziách a obchodnej akadémii (Veľký Bečkerek - Zrenjanin, Srbsko a Košice). V roku 1938 prešiel do štátnej služby - Ministerstve školstva a národnej osvety. V roku 1947 sa stal profesorom geografie na Pedagogickej fakulte Univerzity Komenského (UK), externe prednášal aj na Prírodovedeckej fakulte UK. V rokoch 1951 - 1962 pracoval ako vedecký pracovník na Geografickom ústave SAV.
Walking on Sunshine

Walking on Sunshine môže byť:
MFSB

MFSB (skratka pre Mother Father Sister Brother) je americká hudobná skupina, zložená zo štúdiových hudobníkov. V roku 1974 mali najväčší hit s názvom "TSOP (The Sound of Philadelphia)". Tato pieseň ovplyvnila disko hudbu.
Chicago (hudobná skupina)

Chicago je americká rocková skupina, ktorá bola založená v roku 1967 v Chicagu. Skupina sa v roku 1968 najprv začala nazývať Chicago Transit Authority (podľa mestskej hromadnej dopravy), názov si skrátili v roku 1969. 
Táto kapela, ktorá sa sama označuje ako „rokenrolová skupina s dychovými nástrojmi“, bola v prvých rokoch výrazne ovplyvnená džezom a v ich piesňach je stále často prítomná kombinácia prvkov klasickej hudby, R&amp;B a pop music. Skupina najprv začínala ako politicky orientovaná, občas aj experimentálna rocková skupina, pričom neskôr začala s mäkším zvukom a nahrala niekoľko hitových balád.
Skupina vznikala koncom 60. rokov z niekoľkých kapiel z oblasti Chicaga. Ich zostavu tvorili Peter Cetera na basgitare, Terry Kath na gitare, Robert Lamm na klávesových nástrojoch, Lee Loughnane na trúbke, James Pankow na pozaune, Walter Parazaider na dychových nástrojoch a Danny Seraphine na bicích. 
Cetera, Kath a Lamm boli aj vokalistami kapely. Laudir de Oliveira prišiel v roku 1974 do kapely ako perkusionista a druhý bubeník. Kath v roku 1978 zomrel a nahradilo ju niekoľko gitaristov. V roku 1981 do kapely prišiel Bill Champlin. Okrem spievania hral na klávesy a na rytmickú gitaru. Cetera v roku 1985 od skupiny odišiel a nahradil ho Jason Scheff. Seraphine odišiel v roku 1990 a nahradil ho Tris Imboden. Zostava kapely je od roku 2009 stabilnejšia. Lamm, Loughnane a Pankow sú jej stálymi členmi, Parazaider v roku 2017 „oficiálne odišiel do dôchodku“. V roku 2021 zverejnil, že mu diagnostikovali Alzheimerovu chorobu.
V septembri v roku 2008 časopis "Billboard" dal kapelu Chicago na trináste miesto zoznamu stovky umelcov, ktorí mali úspešné single v rebríčku "Billboard" Hot 100, v októbri roku 2015 bola skupina v tom istom rebríčku pätnásta. "Billboard" v októbri 2015 taktiež zaradil kapelu Chicago s prihliadnutím na ich úspechy v rebríčku albumov, "Billboard" 200, na deviate miesto v zozname 100 najväčších umelcov všetkých čias. Skupina Chicago je jednou z najdlhšie existujúcich rockových skupín a s predajom viac ako 100 miliónov nahrávok je tiež jednou z najpredávanejších skupín všetkých čias. V roku 1971 bola kapela Chicago prvým rockovým hudobníkom, ktorý na týždeň vypredal Carnegie Hall.
V USA predali celkovo viac ako 40 miliónov albumov, z ktorých je certfikovaných 23 zlatých, 18 platinových a 8 multiplatinových albumov. V rebríčku "Billboard" 200 mali päť po sebe idúcich albumov na vrchole a 20 singlov Top 10 v rebríčku "Billboard" Hot 100. V roku 1974 mala skupina celý svoj vtedajší hudobný katalóg, sedem albumov, umiestnený súčasne v rebríčku "Billboard" 200.. Skupina mala desať nominácií na cenu Grammy, pričom jednu vyhrala za pieseň „If You Leave Me Now“. Prvý album skupiny, "Chicago Transit Authority", vydaný v roku 1969, bol v roku 2014 uvedený do siene slávy Grammy. Pôvodná zostava Chicaga bola v roku 2016 uvedená do Rock and Roll Hall of Fame. V roku 2017 boli za svoje skladateľské zásluhy ako členovia hudobnej skupiny Peter Cetera, Robert Lamm a James Pankow uvedení do Songwriters Hall of Fame. Dňa 16. októbra 2020 skupina Chicago získala Cenu Grammy za celoživotný prínos.
Harold Melvin &amp; the Blue Notes

Harold Melvin &amp; the Blue Notes bola americká hudobná skupina založená v roku 1960 v štáte Pennsylvania. K ich hitom patria „Wake Up Everybody (Part 1)“ (#12), „Bad Luck (Part 1)“ (#15) a „The Love I Lost (Part 1)“ (#7). Ich pieseň „If You Don't Know My Be Now“ sa stala cover verziou britskej popovej hudobnej skupiny Simply Red.
The Four Seasons

The Four Seasons je pop rocková hudobná skupina založená v roku 1960 v Newmarku v štáte New Jersey.
Frontmanom bol Frankie Valli. Pôvodne bola Four Seasons vokálna doo-wop skupina. 
Ich najväčšími hitmi sú „December, 1963 (Oh, What a Night)“, „Sherry“, a iné.
Diskografia.
Single.
Výber Hot 100 hitov:
Majstrovstvá sveta v basketbale

Majstrovstvá sveta v basketbale je najvyššie medzinárodné podujatie národných družstiev v basketbale, ktoré riadi Medzinárodná basketbalová federácia (FIBA). Jeho história siaha do roku 1950, kedy sa v Argentíne konali prvé majstrovstvá sveta mužov; ženy mali debut o tri roky neskôr v Čile. Prebiehajú s 4-ročnou periodicitou. Najviac titulov, v mužskej i ženskej kategórii, získali družstvá Spojených štátov.
Majster sveta sa automaticky kvalifikuje na basketbalový turnaj Letných olympijských hier.
Joizuki

Joizuki (jap.:宵月) bol desiaty torpédoborec triedy Akizuki japonského imperiálneho loďstva.
Opis.
"Joizuki" patril k druhej sérii torpédoborcov triedy "Akizuki". Tá bola pôvodne navrhnutá ako trieda protilietadlových sprievodných plavidiel, s hlavnou výzbrojou ôsmich /65 diel typu 98 (4xII).
Lodný kýl bol položený na výstavbu 25. augusta 1943 v lodeniciach Uraga v Tokiu, trup sa začal budovať 25. septembra 1944, a loď vstúpila do služby 31. januára 1945. Názov, rovnako ako ostatné torpédoborce ​​v sérii, bol spájaný s Mesiacom a znamenal "Mesiac viditeľný za súmraku".
Služba.
Spočiatku, po uvedení do prevádzky 31. januára 1945, sa posádka cvičila vo vodách Japonska a vtedy bol "Joizuki" pridelený k 11. flotile torpédoborcov a jeho veliteľom sa stal poručík Kotaru Naka. Po cvičných školeniach bol Kotaru Naka odvolaný a velenie lodi bolo prenechané Masaomi Arakimu. 16. februára 1945 sa zúčastnil odrazenia náletu amerických Boeing B-29 Superfortress na Jokosuku. 25. mája 1945 sa stal členom 41. divízie torpédoborcov 31. flotily ako eskortné plavidlo. Nebol nikdy použitý v boji, ale 5. júna 1945 bol ľahko poškodený, keď nadišiel na mínu pri Kure, potom opravený a od augusta do konca vojny bol maskovaný vo Vnútornom mori. Po vojne slúžil ako repatriačné plavidlo.
29. augusta 1947 bol odovzdaný Číne v rámci povojnových reparácií a zmenil meno na "Fen Yang". V roku 1949 sa presťahoval na Taiwan, ale bol čoskoro odzbrojený a ponechaný v rezerve. V roku 1962 bol zošrotovaný.
Deniece Williamsová

Deniece „Niecy“ Williamsová, vlastným menom June Deniece Chandlerová (* 3. jún 1950, Gary, Indiana, USA) je americká gospelová a R&amp;B speváčka. Spolupracovala s viacerými umelcami ako Stevie Wonder, Johnny Mathis, Phillip Bailey, Sheila E., Michael Sembello, George Duke. 
Medzi jej hity patrí „Free“, „Let's Hear It for the Boy“ a „It's Gonna Take a Miracle“.
Sheila E.

Sheila Escovedo (* 12. december 1957, Oakland, Kalifornia, Spojené štáty), známa predovšetkým ako Sheila E., je americká bubeníčka a perkusionistka, ktorá spolupracovala s umelcami ako Prince, George Duke a Ringo Starr. Jej hit „The Glamorous Life“ sa prebojoval na siedmu priečku amerického popového rebríčka "Billboard".
Açailândia

Açailândia je mesto a obec (município) v severnej Brazílii v štáte Maranhão. Predtým to bola štvrť mesta Imperatriz, druhého najväčšieho mesta štátu Maranhão. Mesto je známe hlavne ťažbou dreveného uhlia a je tiež veľkým prekladiskom ocele. Bolo založené v roku 1981. Podľa sčítania ľudu v roku 2010 malo mesto samotné 78 237 obyvateľov.
Michael Sembello

Michael Sembello (* 17. apríl 1954, Philadelphia, Pensylvánia, USA) je americký skladateľ a štúdiový hudobník. 
V roku 1983 vydal album s názvom "Bossa Nova Hotel", z ktorého pochádza pieseň „Maniac“, použitá vo filme "Flashdance". V septembri 1983 sa pieseň po dobu dvoch týždňov umiestnila na prvom mieste v americkej hitparáde "Billboard Hot 100".
Sembello spolupracoval s viacerými umelcami ako Stevie Wonder, The Temptations, Michael Jackson, Diana Ross, Chaka Khan, George Benson, Barbra Streisand, Stanley Clarke, David Sanborn či Donna Summer.
Imperatriz

Imperatriz je mesto a obec (município) v severnej Brazílii v štáte Maranhão. Leží pri rieke Tocantins. Je nazývané aj "Portal de Amazonia", bránou do Amazónie. Bolo založené v roku 1851. Väčšina hospodárstva mesta sa zakladá na obchode a službách. Podľa brazílskeho štatistického úradu, IBGE, má 5 657 komerčných a 730 priemyselných podnikov. Mesto tiež spracováva hovädzie mäso a tieto výrobky sa vyvážajú do celej Brazílie aj do zahraničia. Menšiu úlohu má spracovanie kovov a stavebný priemysel. V okolí sa pestuje ryža, sója a maniok, v poslednom období aj cukrová trstina.
Mesto má letisko "Pref. Renato Moreira".
Organický peroxid

Organické peroxidy sú organické zlúčeniny obsahujúce peroxidovú funkčnú skupinu (ROOR'). Ak je R' vodík, zlúčenina sa nazýva organický hydroperoxid"." Perestery majú všeobecnú štruktúru RC(O)OOR.
Väzba O–O sa ľahko rozpadá a tvorí voľné radikály v podobe RO•. Preto sú organické peroxidy užitočné ako iniciátory niektorých druhov polymerizácie, napríklad u epoxidových živíc použitých na sklolamináty. Na tento účel sa zvyčajne používajú MEKP a benzoylperoxid. Uvedené vlastnosti však tiež znamenajú, že organické peroxidy môžu zámerne alebo nechtiac iniciovať explozívnu polymerizáciu látok s nenasýtenými chemickými väzbami - tento proces sa využíva vo výbušninách.
Väčšina organických peroxidov sú vysoko horľavé a výbušné látky, často reaktívne a prchavé. Už 5 mg dietyléterperoxidu môže roztrieštiť sklenenú chemickú súpravu. Organické peroxidy, podobne ako ich anorganické obdoby, sú účinnými bielidlami.
Syntéza.
Peroxidy je možné syntetizovať v laboratóriu radom rôznych ciest:
Reakcia.
Niektoré peroxidové reakcie sú:
Šimocuki

Šimocuki () bol siedmy torpédoborec triedy "Akizuki" imperiálneho loďstva počas druhej svetovej vojny.
Opis.
"Šimocuki" patril k druhej sérii torpédoborcov triedy "Akizuki". Tá bola pôvodne navrhnutá ako trieda protilietadlových sprievodných plavidiel, s hlavnou výzbrojou ôsmich 100 mm/65 diel typu 98 (4xII). Bol prvým torpédoborcom z druhej série tohto typu, postavený v rámci rozšírenia programu z roku 1941 (výstavba číslo 360).
Lodný kýl bol položený na výstavbu 6. júla 1942 v lodeniciach Micubiši v Nagasaki, trup sa začal budovať 7. apríla 1943, a loď vstúpila do služby 31. marca 1944. Názov, rovnako ako ostatné torpédoborce ​​v sérii, bol spájaný s Mesiacom a znamenal "Mrazivý Mesiac".
Služba.
Po započatí služby začala jeho posádka cvičiť v japonských vodách. V júni 1944 bol pridelený k 10. eskadre torpédoborcov 3. loďstva (spolu so sesterskými Akizuki, Hacuzuki a Wakacuki). Zúčastnil sa teda námornej bitky vo Filipínskom mori, kde 19. - 20. júna 1944, sprevádzal lietadlové lode v skupine admirála Ozawu. V dňoch 4. - 15. augusta 1944 sprevádzal konvoj HI-70 zo Singapuru do Moji (Kitakjúšú).
"Šimocuki" sa zúčastnil bojov 25. októbra 1944 v blízkosti mysu Engaño, v zväze lietadlových lodí admirála Ozawu. V 8. - 16. novembra robil sprievod bojovým lodiam "Ise" a "Hjúga" z Kure do Manily.
24. novembra 1944 v Singapure sa stal vlajkovou loďou 31. flotily admirála Heitaró Edo. Deň nato, 25. novembra 1944 bol torpédovaný dvoma torpédami na západ od Bornea, 220 námorných míľ východne od Singapuru, americkou ponorkou USS Cavalla a potopil sa aj s väčšinou posádky, štábom i dôstojníkmi, vrátane veliteľa 41. divízie - admirála Kiichira Wakidu a Eda, v polohe 2° 21′ N 107° 20′ E.
École nationale de l’aviation civile

École nationale de l'aviation civile (ENAC) je francúzska verejná univerzita založená v roku 1949, so sídlom v Toulouse. Od 1. januára 2011 je najväčšou univerzitou v európskom letectve.
Škola je súčasťou France "AEROTECH".
Institut polytechnique des sciences avancées

Institut polytechnique des sciences avancées (IPSA) je francúzska súkromná letecká a vesmírna škola založená v roku 1961 v Ivry-sur-Seine, Lyon, Marseille a Toulouse.
Od roku 1998 je škola súčasťou "IONIS Education Group".
Veľký bok

Veľký bok () je vrch v Nízkych Tatrách. Leží nad Malužinou, približne juhovýchodne od Liptovského Hrádku. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a zasahuje na katastrálne územie obce Malužiná a Východná. Najbližšími sídlami sú západným smerom ležiaca Vyšná a Nižná Boca, severozápadne sa nachádza Malužiná a Kráľova Lehota a severne osada Svarín a Čierny Váh. Vrch je súčasťou Národného parku Nízke Tatry.
Opis.
Veľký bok je súčasťou mohutnej rázsochy, ktorá vybieha severným smerom zo Zadnej hole () v hlavnom hrebeni, medzi Bacúšskym sedlom a sedlom Priehybka. Zo západného smeru masív vymedzuje dolina Hodruša, juhovýchodným smerom leží Hošková a severným dolina Torysa. Západným smerom susedí Domárka (), Pavlová (), Malý bok () a Pukanec (), severným leží Mačacia (), Pálenica () a Chmelinec (), východným Holica (), Nemecká () a Javorový grúň () a južným Oravcová (), Zadná Široká (), Zadná hoľa, Homôľka () a Kvasna (). Masív patrí do povodia Váhu, kde vodu zo západnej časti odvádza Hodruša, čoby prítok riečky Boca, zo severných svahov voda odteká Bystrým potokom do Svarínky a z juhovýchodných riečka Ipoltica. Na vrchol vedie značený turistický chodník.
Veľký bok je výrazná, pekne tvarovaná hoľa v centrálnej časti Kráľovohoľských Tatier. Leží mimo hlavného hrebeňa a tvorí výraznú dominantu liptovskej časti pohoria. Zároveň je vyššia ako samotný hlavný hrebeň, preto poskytuje povestný kruhový výhľad.
Veľký bok tvorí rozsiahla pseudokrasová náhorná plošina tvorená vápnitými slieňmi a zarastená vysokými trávami. Nadmorská výška takmer vodorovnej plošiny je V západnej časti plošiny mierne vystupuje samotný vrchol Veľkého Boku, ktorý ďalej na západ strmo padá do doliny Hodruše. Donedávna sa celá hoľa intenzívne spásala, čím sa bránilo zarastaniu smrekovým lesom. V poslednej dobe sa však najmä na južné svahy postupne vracajú smreky a borievky, ale návrat lesa je viditeľný aj na ostatných častiach hole. Kosodrevina sa vo väčšom vyskytuje iba na miestach, kde na povrch vychádza kyslé podložie (južný a západný bočný hrebeň). Inde - hlavne na strmých severných a južných svahoch, bola kosodrevina umelo vysadená ako protilavínová bariéra. Nižšie položené smrekové lesy boli poslednou dobou, tak ako na mnohých iných miestach Nízkych Tatier, výrazne poznačené vetrovými kalamitami a následne rozsiahlou kôrovcovou ťažbou. Celé okolie je popretkávané pomerne hustou sieťou lesných zvážnic.
Chata.
V sedle pod Veľkým Bokom fungovala do druhej svetovej vojny veľká a známa turistická chata, ktorú v decembri 1944 vypálila nacistická protipartizánska jednotka Abwehrgruppe 218 (Edelweiss). Dnes je na jej základoch podstatne menšia poľovnícka chatka, ktorá je pre verejnosť uzavretá.
Výhľady.
Vrcholovú časť pokrýva nízka hôľnatá vegetácia, umožňujúca vďaka polohe a nadmorskej výške výborný kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Vysoké a Západné Tatry, Chočské vrchy, Oravskú Maguru, Malú Fatru, Poľanu, Veporské a Stolické vrchy a Branisko.
Chapadinha

Chapadinha je mesto a obec (município) v severnej Brazílii v štáte Maranhão. Ako viacero obcí v oblasti je zameraná na pestovanie sóje, je tu aj stavebný a metalurgický priemysel, obchod a služby. Prví osadníci tu boli v 18. storočí, v roku 1938 bol obci pridelený štatút mesta.
S’-ma Čchien

S’-ma Čchien, , (* 145 alebo 135 pred Kr. – † 86 pred Kr.) bol čínsky historik a spisovateľ. Považuje sa za zakladateľa čínskej historiografie.
Jeho magnum opus "Zápisky historika" (, ), bolo koncipované ako svetové dejiny a stali sa základom budúcich dejín dynastií.
Balsas

Balsas je mesto a obec (município) v severovýchodnej Brazílii v štáte Maranhão. Leží pri rieke rovnakého mena. Bolo založené v roku 1918. Vyniká najmä pestovaním a spracovávaním sóje, je to jeden z najväčších výrobcov na severovýchode, ťažobného priemyslu a spracovania palmových listov. Cez mesto prechádza hlavná cesta BR-230, ktorá spája všetky hlavné mestá severovýchodu a je súčasťou cesty Transamazônica. V meste sa nachádza letisko.
Rodovia Transamazônica

Rodovia Transamazônica (doslova: "Transamazonská medzimestská cesta so spevneným povrchom"; často nesprávne prekladané ako "Transamazonská diaľnica"), značka "BR-230", je 5600 km dlhá cesta v južnej Amerike v Brazílii, ktorá prechádza štátmi Brazílie Piauí, Maranhão, Tocantins, Pará a Amazonas. Hlavným zmyslom stavby bolo prepojiť dopravne tieto regióny medzi sebou a so susednými štátmi Peru a Ekvádorom. Cestu postavili v priebehu 6 rokov a slávnostne otvorili 30. augusta 1972. Napriek názvu je len malá časť z nej asfaltovaná, aj následkom čoho je v priebehu obdobia dažďov prejazdná len s ťažkosťami.
Externé odkazy.
Cestopis
Polybios

Polybios (lat. "Polybius"; * cca 200 – † 118 pred Kr.) bol starogrécky historik a politik v čase helenizmu.
Opísal dejinné udalosti od 220 do 146 pred Kr., ktoré sám zažil. Išlo najmä o vzostup Rímskej republiky, postupné ovládnutie Grécka alebo dobytie Kartága a koniec tretej púnskej vojny. Polybius je známy aj pre svoju ideu deľby moci, ktorú neskôr použil Montesquieu v spise "Duch zákonov".
Narodil sa v Arkádii ako syn Lykorta, prominentného gréckeho politika. Lykortas bol veliteľom kavalérie v Achájskom spolku. Postoj jeho otca voči rímskej nadvláde nad Macedóniou mal za následok jeho uväznenie. Následne bol deportovaný do Ríma kde ho konzul Lucius Aemilius Paullus zamestnal ako tútora pre svojich dvoch synov. Polybius mal v roku 152 pred Kr. možnosť vrátiť sa do Macedónie, ktorú nevyužil a ostal v Ríme. Stal sa blízkym priateľom generála Scipia mladšieho, ktorého sprevádzal na výprave do Hispánie a Afriky. 
Polybius zastával názor, že historici by mal zaznamenávať iba udalosti, ktorých sa zúčastnili alebo ktoré zaznamenali od očitých svedkov.